ଆର୍ଟେସୁନେଟ/ଆମୋଡିଆକୁଇନ

ଆର୍ଟେସୁନେଟ/ଆମୋଡିଆକୁଇନ (ଇଂରାଜୀ ଭାଷାରେ Artesunate/amodiaquine, ବିକ୍ରୟ ନାମ କ୍ୟାମୋକୁଇନ/Camoquin) ଏକ ଯୁଗ୍ମ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସାରେ ଦିଆଯାଏ । ଏହି ସ୍ଥିରିକୃତ ମାତ୍ରାର ଯୁଗ୍ମ ଔଷଧରେ (fixed-dose combination) ଆର୍ଟେସୁନେଟ ଓ ଆମୋଡିଆକୁଇନ ଥାଏ । ବିଶେଷତଃ ଏହାକୁ ଆକ୍ୟୁଟ ବା ତୀବ୍ର ଅଣଜଟିଳ ପ୍ଲାଜମୋଡିଅମ ଫାଲସିପ୍ୟାରମ (Plasmodium falciparum) ମ୍ୟାଲେରିଆ ରୋଗରେ ଦେବାକୁ ସୁପାରିସ କରାଯାଏ । ଏହା ପାଟିରେ ଦିଆଯାଏ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଅଇ (nausea), ପେଟ ଯନ୍ତ୍ରଣା, ନିଦ୍ରାଳୁ ଭାବ, ଶୟନ ସମସ୍ୟା ଓ କାଶ ହୁଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ କିନ୍ତୁ ଅନ୍ୟ କୌଣସି ଔଷଧ କାମ ନ କଲେ ଏହା ଦିଆଯାଏ । ସ୍ତନ୍ୟପାନ ସମୟରେ ଏହାର ବ୍ୟବ‌ହାର ନିରାପଦ ଥାଏ । ଏହି ଯୁଗ୍ମ ଔଷଧ ମ୍ୟାଲେରିଆ ନିମନ୍ତେ କାମ କରୁଥିଲେ ମଧ୍ୟ ସେମାନଙ୍କର କାର୍ଯ୍ୟବିଧି ଅଲଗା ।

ଡାକ୍ତରୀ ବ୍ୟବ‌ହାର ନିମନ୍ତେ ଆର୍ଟେସୁନେଟ/ଆମୋଡିଆକୁଇନ ସନ ୨୦୦୭ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ କୋର୍ଷ ଡୋଜର କ୍ରୟ ମୂଲ୍ୟ ୦.୮୫ରୁ ୧.୫୨ ଆମେରିକୀୟ ଡଲାର । ସନ ୨୦୧୪ ସୁଦ୍ଧା ଏହା ଇଂଲଣ୍ଡ ଓ ଯୁକ୍ତରାଷ୍ଟ୍ର ଆମେରିକାରେ ବ୍ୟବସାୟୀକ ଭିତ୍ତିରେ ମିଳୁନାହିଁ ।

 ଆଧାର 

ଶ୍ରେଣୀ:ଔଷଧ